als_Latn dik_Latn sag_Latn
aSport.info-
Milan zytarizon qëndrimin e mbrëmshëm pas humbjes së turpshme kundra Sassuolos të Barbara Berlusconit që u shpreh se Milan nuk mund t’i lejoj vetes këto paraqitje dhe duhen ndryshime radikale tek Milan. Sot Allegri nuk është më trajner i Milan duke u bërë kështu i pesti trajner i shkarkuar në epokën Berlusconi. I ardhur tek Milan në vitin 2010 ai fitoj titullin kampion por historia e mëpasshme e tij tek skuadra rossonere nuk ishte e kënaqshme që kulmin e arriti gjatë këtij sezoni ku skuadra gjatë fazës së parë ka grumbulluar vetëm 22 pikë vërtetë një ecuri rrënuese për emrin e Milan. Ndërkohë pas shkarkimit të teknikut livornez, Milan po mendon edhe për pasuesin e tij, emri I parë i dalë në skenë është ai i ish sulmuesit rossoner dhe teknikut aktual të skuadrës së Primaveras së Milan, Filippo Inzaghi. Ai do duhej ta drejtonte skuadrën deri në fundin e sezonit për ti bërë vend në qershor ish shokut të skuadrës Seedorf. Por ideja më e fundit e dirigjencës rossonere është realizimi që në këtë moment i projektit të ri të Milan me në krye holandezin Clarence Seedorf. Kjo ndikohet edhe nga fakti sepse klauzola e Seedorf në klubin aktual të Botafogos nuk e pengon atë për tu larguar si trajner nga kjo skuadër. Kështu mund të nis ky projekt i ri që përfshin jo vetëm Seedorf por edhe Jaap Stam dhe Hernan Crespo në krah të tij në stolin milanez. Ndërkohë që ky projekt me ndryshime rrënjësore do të vazhdoj edhe në fillimin e sezonit të ardhshëm kur në stafin e ri drejtues do të përfshihen edhe Paolo Maldini, Sean Sogliano dhe Claudio Fenucci. Por ndërkohë e sigurt që në sfidën e mesjavës të vlefshme për Kupën e Italisë në stolin e Milan do të jetë zëvendës tekniku aktual, Mauro Tassoti kundra Spezias së Devis Mangia.
You must be logged in to post a comment Login
uzn_Latn als_Latn eng_Latn